b'\n_START_ARTICLE_\nEmma Koistinen\n_START_PARAGRAPH_\nEmma Koistinen (s. 6. elokuuta 1996) on suomalainen yleisurheilija._NEWLINE_Koistinen selviytyi alle 18-vuotiaiden MM-kilpailuissa 2013 jatkoon 100 metrin aitajuoksun alkuerist\xc3\xa4, muttei startannut toisiin alkueriin. Alle 20-vuotiaiden MM-kilpailuissa 2014 h\xc3\xa4n eteni samassa lajissa v\xc3\xa4lieriin. H\xc3\xa4n sijoittui 100 metrin aitajuoksussa viidenneksi alle 20-vuotiaiden EM-kilpailuissa 2015. H\xc3\xa4n karsiutui 400 metrin aitojen alkueriss\xc3\xa4 alle 23-vuotiaiden EM-kilpailuissa 2017._NEWLINE_Kalevan kisoissa Koistinen on voittanut pronssia 100 metrin aitajuoksussa vuonna 2016 Oulussa sek\xc3\xa4 pronssia 400 metrin aitajuoksussa vuonna 2017 Sein\xc3\xa4joella. Sis\xc3\xa4ratojen SM-kilpailuissa h\xc3\xa4n on saanut hopeaa 300 metrin aitajuoksussa Tampereella 2015 sek\xc3\xa4 pronssia halli-SM-kilpailuissa 2016 Tampereella 60 metrin aitajuoksussa ja Jyv\xc3\xa4skyl\xc3\xa4ss\xc3\xa4 2017 400 metrin juoksussa._NEWLINE_Elokuussa 2016 Koistinen juoksi harvoin juostussa 200 metrin aitajuoksussa Suomen enn\xc3\xa4tyksen. Koistinen juoksi matkan aikaan 27,13 s, joka paransi entist\xc3\xa4 enn\xc3\xa4tyst\xc3\xa4 kolme sadasosaa. Edellinen enn\xc3\xa4tys oli juostu vuonna 1985 ja oli Tiina Lindgrenin nimiss\xc3\xa4. 100 metrin aitajuoksussa h\xc3\xa4n juoksi enn\xc3\xa4tyksens\xc3\xa4 13,43 Kuortaneella 25. kes\xc3\xa4kuuta 2016.'